**210326**

**Аспан шынымен де бар ма?**

 ***«Себебі Ыбырайым сәулетшісі де, құрылысшысы да Құдайдың Өзі болған, негізі берік қаланған мәңгілік қаланың пайда болуын күтіп жүрді»***

***(Еврейлерге 11:10)***

Бала кезінен бастап, бәрінен бұрын, Флоренс Чадвик керемет жүзгіш болуды қалаған. Алты жасында, ол 50 ярдтық жарысқа қатысуына ата-анасын көндірді. Бірақ, жарыста, ол мәреге соңғы болып келді. Кейін, ол бір жыл бойы күн сайын жаттығып, дәл сол сайысқа қайтадан қатысты. Ол қайтадан жеңілді, бірақ бұл жолы оның нәтижесі алдынғы жылға қарағанда жақсырақ болды. 11 жасында ол «төзімділік жарысына» қатысып, 9 киломметрлік қашықтықты жүзіп өтті - бұл оның жасында керемет ерлік еді. Жасөспірім кезінде ол олимпиадалық команда құрамына кіру үшін жарысқа катысты, бірақ команда құрамына кіре алмай қалды.

Ақырында ол тұрмысқа шығып, біраз уақытқа басқа нәрселерге қызығушылық танытты. Бірақ ол: «Төзімділік - менің күшім емес пе?» - деп ойлады. Олимпиадалық құрамаға кіре алмағаннан он екі жыл өткен соң, ол қорқынышты Ла-Маншаны жүзіп өтіп, Гертруда Эдерлдің 24 жылдық рекордын жаңартты.

Қыз кезінде Флоренс өзі өскен Сан-Диего аймағынан Каталина аралына барып, 41 киломметрлік қашықтықты акулалар бар суда жүзіп өту туралы армандаған еді. 1951 жылы 4 шілдеде, өзінің осы ойын жүзеге асырамын деп шешім қабылдады. Мәселе қашықтықта болған жоқ. Бұл судың температурасында еді. Су өте суық болды. Оның үстіне, сол күні жағалауды қалың тұман басып тұрды. Он бес сағат бойы суда болғаннан кейін ол қатты шаршады. Анасы оның жанында тіреуіш кемеде болған еді, ақырында Флоренс өз арманынан бас тартып, өзінің шаршап-шалдыққан денесін қайыққа сүйреді. Сол кезде ол жағадан тек қана тіпті бір шақырымнан аз қашықтықта болғанын білмеген еді.